CELEX: 22008D0094
Language: bg
Date: 2008-07-04 00:00:00
Title: Решение на Съвместния комитет на ЕИП № 94/2008 от 4 юли 2008 година за изменение на протокол 31 към Споразумението за ЕИП относно сътрудничеството в специфични области извън четирите свободи

23.10.2008   
            
            
               BG
            
            
               Официален вестник на Европейския съюз
            
            
               L 280/36
            
         
      РЕШЕНИЕ НА СЪВМЕСТНИЯ КОМИТЕТ НА ЕИП
   № 94/2008
   от 4 юли 2008 година
   за изменение на протокол 31 към Споразумението за ЕИП относно сътрудничеството в специфични области извън четирите свободи
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „споразумението“, и по-специално членове 86 и 98 от него,
   като има предвид, че:
   
               (1)
            
            
               Протокол 31 към споразумението беше изменен с Решение на Съвместния комитет на ЕИП № 71/2007 от 29 юни 2007 г. (1)
               
            
         
               (2)
            
            
               Уместно е сътрудничеството между договарящите страни по споразумението да продължи и при осъществяването и развитието на вътрешния пазар.
            
         
               (3)
            
            
               Поради това протокол 31 към споразумението следва да бъде съответно изменен, за да може да позволи това сътрудничество да продължи и след 31 декември 2007 г.,
            
         РЕШИ:
   Член 1
   Член 7 от протокол 31 към споразумението се изменя, както следва:
   
               1.
            
            
               Думите „2004, 2005, 2006 и 2007 г.“ в параграф 6 се заменят с думите „2004, 2005, 2006, 2007 и 2008 г.“.
            
         
               2.
            
            
               Думите „2006 и 2007 г.“ в параграф 7 се заменят с думите „2006, 2007 и 2008 г.“.
            
         
               3.
            
            
               Текстът на тирето в параграф 7 се заменя със следния текст:
               „Бюджетен ред 02.03.01: „Функциониране и развитие на вътрешния пазар, по-специално в областта на нотифицирането, сертифицирането и отрасловото сближаване.““
            
         
               4.
            
            
               След параграф 7 се създава следният параграф:
               „8.   Считано от 1 януари 2008 г. държавите от ЕАСТ участват в дейностите на Общността, свързани със следния бюджетен ред, вписан в общия бюджет на Европейския съюз за финансовата 2008 година:
               
                           —
                        
                        
                           
                              Бюджетен ред 02.01.04.01: „Функциониране и развитие на вътрешния пазар, по-специално в областта на нотифицирането, сертифицирането и отрасловото сближаване — разходи за административно управление“.“
                        
                     
         
               5.
            
            
               Думите „параграфи 5, 6 и 7“ в параграфи 3 и 4 се заменят с думите „параграфи 5, 6, 7 и 8“.
            
         Член 2
   Настоящото решение влиза в сила в деня след последната нотификация до Съвместния комитет на ЕИП съгласно член 103, параграф 1 от споразумението (2).
   То се прилага от 1 януари 2008 г.
   Член 3
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 4 юли 2008 година.
      
         
            За Съвместния комитет на ЕИП
         
         
            Председател
         
         H.S.H. Prinz Nikolaus von LIECHTENSTEIN
         
      
   
   
      (1)  ОВ L 304, 22.11.2007 г., стр. 56.
   
      (2)  Без отбелязани конституционни изисквания.